turjo4nis/wikipedia-bn-dump-20250701 huggingface dataset:
আল-মাহদি

মুহাম্মদ ইবনে মনসুর আল মাহদি () (জন্ম: ১২৬ বা ১২৭ হিজরি; মৃত্যু: ১৬৯ হিজরি) (জন্ম: ৭৪৪ বা ৭৪৫ খ্রিষ্টাব্দ; মৃত্যু: ৭৮৫ খ্রিষ্টাব্দ), ছিলেন তৃতীয় আব্বাসীয় খলিফা। তিনি ১৫৮ হিজরি থেকে ১৬৯ হিজরি (৭৭৫-৭৮৫ খ্রিষ্টাব্দ) পর্যন্ত শাসন করেন। তিনি তার পিতা আল মনসুরের উত্তরাধিকারী হন।

শাসন 
আল মাহদি তার পিতার মৃত্যুশয্যায় থাকার সময় খলিফা হিসেবে ঘোষিত হন। তার শান্তিপূর্ণ শাসনকালে পূর্বসূরিদের নীতিমালা প্রচলিত ছিল।

তার শাসনামলে আলিয়দের সাথে বিরোধ নিষ্পত্তি হয়। প্রভাবশালী বারমাকি পরিবার এসময় আরও ক্ষমতার অধিকারী হয়। তারা খলিফার সাথে ঘনিষ্ঠভাবে কাজ করে।

আল মাহদি দশ বছর ক্ষমতায় ছিলেন। তিনি তার সবচেয়ে বিশ্বস্ত উজির ইয়াকুব ইবনে দাউদকে কারারুদ্ধ করেন। ১৬৭ হিজরি/৭৮৩ খ্রিষ্টাব্দে আল মাহদি কর্তৃক চালু করা এক তদন্তের ফলে অভিযুক্ত জিন্দিকদের মৃত্যুদণ্ড দেয়া হয়। তিনি সঙ্গীত ও কবিতার ভক্ত ছিলেন। অনেক শিল্পী ও কবি তার পৃষ্ঠপোষকতা লাভ করে। তিনি সঙ্গীত ও কাব্যের বিস্তারে ভূমিকা রাখেন।

৭৭৭ সালে তিনি খোরাসানের ইউসুফ ইবনে ইবরাহিমের বিদ্রোহ দমন করেন। একই বছর তিনি তার উত্তরাধিকারী হিসেবে ঈসা ইবনে মুসাকে সরিয়ে তার পুত্র মুসা আল হাদিকে তার স্থলাভিষিক্ত করেন এবং তার জন্য অভিজাতদের কাছ থেকে বায়াত গ্রহণ করেন। ৭৭৮ সালে সিরিয়ায় উমাইয়া শক্তির নেতৃত্ব দানকারী আবদুল্লাহ ইবনে মারওয়ান ইবনে মুহাম্মদের বিদ্রোহ দমন করেন।

৭৮৫ সালে তাকে বিষপ্রয়োগে হত্যা করা হয়।

সাংস্কৃতিক ও প্রশাসনিক দিক 
আল মাহদির শাসনামলে বহুজাতিক বাগদাদ নগরী প্রাচুর্যপূর্ণ হয়ে উঠে। আরব উপদ্বীপ। ইরাক, সিরিয়া, পারস্য এবং আফগানিস্তান ও স্পেনের মত দূরবর্তী স্থান থেকেও অভিবাসীরা আসতে থাকে। বাগদাদ মুসলিম খ্রিষ্টান, ইহুদি, হিন্দু ও জরস্ট্রিয়ানদের আবাসস্থল ছিল। এটি বিশ্বের বৃহত্তম শহর হয়ে উঠে।

আল মাহদি আব্বাসীয় প্রশাসনকে বিস্তৃত করার কাজ চালু রাখেন। সেনাবাহিনী, বিচার ও কর সংগ্রহের জন্য নতুন দিওয়ান বা বিভাগ খোলা হয়। বারমাকি পরিবার এ নতুন বিভাগগুলোতে নিয়োগ পায়। বারমাকিরা পারসিয়ান বংশোদ্ভূত ছিল। প্রথমে বৌদ্ধ হলেও আরবদের আগমনের অল্পকাল আগে তারা জরস্ট্রিয়ানিজমে দীক্ষিত হয়। হারুনুর রশিদের সময় তাদের স্বল্পকাল স্থায়ী প্রভাব তাদের বিরুদ্ধে চলে যায়।

৭৫১ সালে চীন থেকে কাগজের প্রচলন (দেখুন তালাসের যুদ্ধ) গুরুত্বপূর্ণ ভূমিকা রাখে। এখন পর্যন্ত পশ্চিমে আরবদের মধ্যে কাগজের প্রচলন ছিল না। পারসিয়ানরা পেপিরাস ও ইউরোপীয়ানরা ভেলাম ব্যবহার করত। কাগজ নির্ভর শিল্প বাগদাদে ব্যাপক হয়ে উঠে। শহরের একটি সড়ক শুধু কাগজ ও বইয়ের বিক্রির জন্য ব্যবহৃত হত। আব্বাসীয় আমলাতন্ত্রের বিস্তৃতিতে কাগজের স্বল্পমূল্য ও স্থায়ীত্ব প্রভাব ফেলেছিল।

তথ্যসূত্র

গ্রন্থপঞ্জি 
 al-Masudi The Meadows of Gold, The Abbasids, transl. Paul Lunde and Caroline Stone, Kegan Paul, London and New York, 1989

৭৮৫-এ মৃত্যু
৮ম শতাব্দীর আব্বাসীয় খলিফা
জন্মের সাল অজানা
৭৪০-এর দশকে জন্ম
আরব মুসলিম
আরব্য রজনীর চরিত্র
আব্বাসীয় খলিফার পুত্র
হারুনুর রশিদ
ডোরেমন: নোবিতা অ্যান্ড দ্য স্টীল ট্রুপস

ডোরেমন: নোবিতা অ্যান্ড দ্য স্টীল ট্রুপস জনপ্রিয় মাঙ্গা ধারাবাহিক ডোরেমনের উপর ভিত্তি করে নির্মিত ১৯৮৬ সালের আনিমে বিজ্ঞান কল্পকাহিনী চলচ্চিত্র। চলচ্চিত্রের মূল কাহিনী লিখেছেন, ফুজিকো ফুজিও। পরবর্তীতে চলচ্চিত্রটি থ্রিডি সংস্করণে পুনঃনির্মাণ করা হয়েছে।

কাহিনী সংক্ষেপ
সুনিওর রোবট খেলনা দেখে নোবিতার হিংসা হয়। নোবিতা ডোরেমনের কাছে রোবট খেলনা চায়। কিন্তু ডোরেমন তাকে প্রত্যাহার করে। তখন নোবিতা একটি বল খুজে পায়। ঐ বলের সংকেতের মাধ্যমে আকাশ থেকে রোবটের নানা অংশ পড়ে। সেসব অংশ একত্রিত করে নোবিতা বিরাট এক রোবট প্রস্তুত করে। সেই রোবটের নাম দেয় জেন্ডা ক্রস। এই রোবটটি খুজতে আসে রিরুরু নামের আরেকটি রোবট মেয়ে। প্রথমে নোবিতা তাকে বন্ধু মনে করে। কিন্তু পরে নোবিতা জানতে পারে রিরুরু পৃথিবী ধ্বংস করতে এসেছে। শেষে এই রোবটটির সাহায্যে নোবিতা তার শত্রু ভিনগ্রহী তথা মেগাট্রোপিয়া নামক ভিনগ্ৰহের রোবটদের সাথে যুদ্ধ করে।

আরও দেখুন 
/* ডোরেমন চলচ্চিত্রের তালিকা */

তথ্যসূত্র

বহিঃসংযোগ
 
 Official Doraemon 25 movie page
 

১৯৮৬-এর চলচ্চিত্র
১৯৮৬-এর অ্যানিমে চলচ্চিত্র‎
জাপানি চলচ্চিত্র
জাপানি ভাষার চলচ্চিত্র
ডোরেমনের চলচ্চিত্র
অ্যানিমে চলচ্চিত্র
গ্রেইম হিক

গ্রেইম অ্যাশলে হিক, এমবিই (; জন্ম: ২৩ মে, ১৯৬৬) রোডেশিয়ার সলেসবারিতে জন্মগ্রহণকারী জিম্বাবুয়ে বংশোদ্ভূত সাবেক ও বিখ্যাত ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের পক্ষে ৬৫ টেস্ট ও ১২০টি একদিনের আন্তর্জাতিকে অংশ নিয়েছেন। ইংরেজ কাউন্টি ক্রিকেটে ওরচেস্টারশায়ার ক্লাবে পুরোটা সময় কাটান গ্রেইম হিক। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফব্রেক বোলিং করতেন ‘হিকি’ ডাকনামে পরিচিত গ্রেইম হিক।

খেলোয়াড়ী জীবন 
একসময় হিকের বোলিং খেলায় গুরুত্বপূর্ণ ভূমিকা রাখতো। তার অফ-স্পিন বোলিংয়ে প্রথম-শ্রেণীর ক্রিকেটে দুই শতাধিক উইকেট পায়। কিন্তু, ২০০১ সালের পর তিনি খুব কম সময়ই বোলিং করতেন। তন্মধ্যে প্রথম-শ্রেণীর ক্রিকেটে কেবলমাত্র একটি ও লিস্ট এ ক্রিকেটে দুইটি উইকেট পেয়েছেন। তারপর ২০০৪ সালের পর কোন স্তরের ক্রিকেটেই তিনি আর কোন বোলিং করেননি।

সমগ্র খেলোয়াড়ী জীবনে তিনি স্লিপে দাঁড়াতেন। গ্রাহাম গুচ তার আত্মজীবনীতে উল্লেখ করেছেন যে, তার স্লিপে দাঁড়ানোর সাথে মার্ক টেলর, ইয়ান বোথাম ও গ্রেইম হিক দখল করে নিয়েছেন।

অর্জনসমূহ 
২০০৮ সালে গ্রাহাম গুচের গড়া সবচেয়ে বেশি খেলার রেকর্ড ভেঙ্গে ফেলেন। তিনি চল্লিশ হাজারেরও অধিক প্রথম-শ্রেণীর ক্রিকেটে রান সংগ্রহ করেছেন। অধিকাংশ রানই এসেছিল তিন নম্বরে ব্যাটিং করে। লিস্ট এ ক্রিকেটে গ্রাহাম গুচ ও শচীন তেন্ডুলকরের সাথে তিনিও তৃতীয় ক্রিকেটার হিসেবে বিশ হাজার রানের কোটা অতিক্রম করেন। পঁচিশ জন খেলোয়াড়ের একজন হিসেবে প্রথম-শ্রেণীর ক্রিকেটে শতরানের শতক করেন। একমাত্র ক্রিকেটার হিসেবে তিনটি ভিন্ন ভিন্ন দশকে প্রথম-শ্রেণীর ক্রিকেটে ত্রি-শতক হাঁকিয়েছেন। টিম কার্টিস বাদে একমাত্র ক্রিকেটার হিসেবে লিস্ট এ ক্রিকেটে ওরচেস্টারশায়ারের পক্ষে ১০,০০০-এর অধিক রান সংগ্রহ করেছেন। তবে তার এ সকল অনন্য অর্জনগুলো আন্তর্জাতিকের ক্রিকেটের সাথে তুলনান্তে বেশ বৈসাদৃশ্যপূর্ণ। প্রথম-শ্রেণীর ক্রিকেটে যেখানে তার ব্যাটিং গড় ৫২.২৩, সেখানে টেস্ট গড় মাত্র ৩১.৩২।

১৯৯৯ সালে ওরচেস্টারশায়ার থেকে আর্থিক সুবিধাপ্রাপ্তি হিসেবে ৩৪৫,০০০ পাউন্ড-স্টার্লিংয়েরও অধিক অর্থ সুবিধা পেয়েছেন। এছাড়াও, ২০০৬ সালে টেস্টিমোনিয়াল পুরস্কার পেয়েছেন।

অবসর 
২০০৮ মৌসুমের শেষদিকে কাউন্টি ক্রিকেট থেকে অবসর নেন হিক। এরপর তিনি মালভার্ন কলেজে কোচ হিসেবে যোগদান করেন। এরপর মৌসুমের বাকী সময়টুকু ইন্ডিয়ান ক্রিকেট লীগে চণ্ডিগড় লায়ন্সে যোগ দেন।

তথ্যসূত্র

বহিঃসংযোগ 

 
 

১৯৬৬-এ জন্ম
জীবিত ব্যক্তি
১৯৮৩ ক্রিকেট বিশ্বকাপের ক্রিকেটার
১৯৯২ ক্রিকেট বিশ্বকাপের ক্রিকেটার
১৯৯৬ ক্রিকেট বিশ্বকাপের ক্রিকেটার
১৯৯৯ ক্রিকেট বিশ্বকাপের ক্রিকেটার
অর্ডার অব দ্য ব্রিটিশ এম্পায়ার পদক বিজয়ী
অকল্যান্ডের ক্রিকেটার
ইংরেজ ক্রিকেটার
ইংল্যান্ডের টেস্ট ক্রিকেটার
ইংল্যান্ডের একদিনের আন্তর্জাতিক ক্রিকেটার
উইজডেন বর্ষসেরা ক্রিকেটার
ওরচেস্টারশায়ারের ক্রিকেটার
ওরচেস্টারশায়ার ক্রিকেট অধিনায়ক
কুইন্সল্যান্ডের ক্রিকেটার
জিম্বাবুয়ীয় ক্রিকেটার
জিম্বাবুয়ের একদিনের আন্তর্জাতিক ক্রিকেটার
টুয়েন্টি২০ কাপে সেঞ্চুরিকারী
নর্দার্ন ডিস্ট্রিক্টসের ক্রিকেটার
মেরিলেবোন ক্রিকেট ক্লাবের ক্রিকেটার
হারারে থেকে আগত ক্রিকেটার
১৯৬৭-এ জন্ম
ব্রিটিশ বংশোদ্ভূত জিম্বাবুইয়ান
প্রিন্স এডওয়ার্ড স্কুলের প্রাক্তন শিক্ষার্থী
যুক্তরাজ্যে অভিবাসনকারী জিম্বাবুইয়ান
ইংরেজ ক্রিকেট কোচ
শ্বেতাঙ্গ রোডেশীয়
শ্বেতাঙ্গ জিম্বাবুইয়ান ক্রীড়াব্যক্তিত্ব
লাইলি মজনু (উদ্ভিদ)

লাইলি মজনু () (দ্বিপদ নাম:Excoecaria cochinchinensis) হচ্ছে Euphorbiaceae পরিবারের Excoecaria গণের উদ্ভিদ। এর পাতার উপরের পিঠ গাঢ় সবুজ, কিন্তু নিচের পিঠ লালচে । এর ফুল খুবই ছোট। পাতার সৌন্দর্যের কাছে এর ফুলের সৌন্দর্য হার মেনেছে। কলমে চাষ হয়। এর পাতার ঊর্ধ্বত্বক এবং এর সংলগ্ন প্যালিসেড টিস্যুতে ক্লোরোফিল থাকায় উপরের পৃষ্ঠ সবুজ দেখায়। এর পাতার নিম্নত্বক এবং এর সংলগ্ন স্পঞ্জী টিস্যুতে লালচে বর্ণের রঞ্জক থাকায় নিচের পৃষ্ঠ লালচে দেখায়।

নাম
এই গাছের নাম হচ্ছে Blindness tree বা অন্ধত্ব গাছ। অন্ধত্ব গাছ শব্দটি এসেছে লাতিন শব্দ "excoecaria" থেকে যার অর্থ অন্ধ করা। গাছটির কষ (ল্যাটেক্স) চোখে লাগলে অন্ধ হয়ে যেতে পারে। তাই এমন নামকরণ। লাতিন নাম "cochinchinensis" পাওয়া গেছে Cochinchina, ভিয়েতনামের একটি পুরনো নাম থেকে।

ব্যবহার
অনেকে একে উষ্ণ অঞ্চলের গৃহের গাছ, আলংকারিক গাছ হিসেবে ব্যবহার করে ঘরকে করে তুলেন পত্রশোভায় শোভিত। এই জনপ্রিয় চাষ হচ্ছে "আগুনঝড়"

তথ্যসূত্র

আরো দেখুন

ঘরের উদ্ভিদ
আলংকারিক উদ্ভিদ
বাংলাদেশের উদ্ভিদ
ঔষধি উদ্ভিদ
উদ্যান উদ্ভিদ
এশিয়ার উদ্যান উদ্ভিদ
পানি লজ্জাবতী

পানি লজ্জাবতী, (), Neptunia oleracea হচ্ছে জলে জন্মানো উদ্ভিদ।পাতা দেখতে লজ্জাবতী পাতার মত এবং কোনো স্পর্শ পেলেই লজ্জাবতি পাতার মত গুঁটিয়ে যায়। কাণ্ডে একপ্রকার সাদা রঙের ফমের মত হয় যা মাছে খাদ্য। ফুল হলুদ কমলা। আগে অনেক পুকুরে দেখা যেত এখন তেমন চোখে পড়ে না।

চিত্রশালা

তথ্যসূত্র

বহিঃসংযোগ

The Vegetable Sector in Thailand

নেপচুনিয়া ওলিরাসিয়া
বাংলাদেশের উদ্ভিদ
ঔষধি উদ্ভিদ
এশীয় সবজি
ভোজ্য কলাই
অম্বিকা (মহাভারত)

অম্বিকা হলেন কাশীরাজের মধ্যম কন্যা। ইনি রাজা বিচিত্রবীর্যের প্রথম স্ত্রী এবং ধৃতরাষ্ট্রের জননী। ভীষ্ম অম্বা ও অম্বালিকার সাথে এঁকে স্বয়ম্বর হতে হরণ করে আনেন। বিবাহের সাত বছরের মাথায় বিচিত্রবীর্য যক্ষ্মা আক্রান্ত হয়ে নিঃসন্তান অবস্থায় মারা যান। কিন্তু বংশ রক্ষাকারী পুত্রের জন্য ইনি শ্বশ্রূ সত্যবতীর অনুরোধে সত্যবতীর পুত্র মহর্ষি বেদব্যাস এর কাছে যান নিয়োগের জন্য। কিন্তু নিয়োগের সময় বেদব্যাসের ভয়ঙ্কর চেহারা দেখে ইনি তার দুই চোখ বন্ধ করে ফেলেন। এজন্য তার সন্তান ধৃতরাষ্ট্র জন্মান্ধ হয়ে জন্মান। ইনি শ্বশ্রূ সত্যবতী ও কনিষ্ঠা ভগিনী অম্বালিকার সাথে সন্ন্যাসিনীর ন্যায় শেষ জীবন অতিবাহিত করেন।

তথ্যসূত্র 

মহাভারতের চরিত্র
মহাভারত
রিচার্ড ফ্লানাগান

রিচার্ড মিলার ফ্লানাগান (জন্ম: ১৯৬১) তাসমানিয়ার লংফোর্ডে জন্মগ্রহণকারী বিখ্যাত অস্ট্রেলীয় ঔপন্যাসিক। দি ইকোনোমিস্টের মতে, ‘তিনি তাঁর সময়কালের সর্বাপেক্ষা বিশুদ্ধ অস্ট্রেলীয় ঔপন্যাসিকদের একজন-রূপে গণ্য করা হয়। তাঁর প্রত্যেকটি উপন্যাসই ব্যাপকভাবে পাঠকদের মনোযোগ আকর্ষণে সক্ষম এবং তিনি অগণিত পুরস্কার ও সম্মাননা লাভের অধিকারী।’ এছাড়াও তিনি চলচ্চিত্র পরিচালনা করছেন।

২০১৪ সালে দ্য ন্যারো রোড টু দ্য ডিপ নর্থ শিরোনামে ঐতিহাসিক উপন্যাস রচনার জন্য তিনি ম্যান বুকার পুরস্কার লাভ করেন। উপন্যাসে দ্বিতীয় বিশ্বযুদ্ধ চলাকালে একদল অস্ট্রেলীয় যুদ্ধবন্দীকে কেন্দ্র করে রচিত হয়। যুদ্ধবন্দীদের রেললাইন নির্মাণে তাদের অভিজ্ঞতার চিত্র ফুঁটিয়ে তোলা হয়েছে।

প্রারম্ভিক জীবন 
তাসমানিয়া লংফোর্ডে জন্মগ্রহণকারী ফ্লানাগান ছয় ভাই-বোনের মধ্যে পঞ্চম। ১৮৪০-এর দশকে আয়ারল্যান্ড থেকে তার পূর্ব-পুরুষগণ অস্ট্রেলিয়ায় বসত গড়েন। দ্বিতীয় বিশ্বযুদ্ধে বার্মার রেলওয়ের মৃত্যু থেকে তার বাবা প্রাণে রক্ষা পান। তার তিন ভাইয়ের একজন অস্ট্রেলিয়ান রুলস ফুটবলের সংবাদদাতা মার্টিন ফ্লানাগান। তাসমানিয়ার পশ্চিম উপকূলের দূরবর্তী খনি শহর রোজবেরিতে তার শৈশবকাল অতিবাহিত হয়।

রচনাসমগ্র 
১৯৯৪ সালে তিনি তার প্রথম উপন্যাস ‘ডেথ অব এ রিভার গাইড’ রচনা করেন। এ উপন্যাসে আলজাজ কোসিনি নামীয় এক নদীপথ প্রদর্শনকারীর কাহিনী বিবৃত হয়েছে। সে তার স্ত্রী ও পরিবারের অন্যান্যদের পাশাপাশি অন্যান্যদের জীবন বাঁচায়। পরবর্তীতে সে জলে ডুবে মৃত্যুবরণ করে। উপন্যাসটি সম্পর্কে টাইমস লিটারেরি সাপ্লিম্যান্ট অস্ট্রেলীয় লেখনীতে সর্বাপেক্ষা নতুন ধারার সূত্রপাত ঘটেছে বলে অভিহিত করে। তার পরবর্তী বই ‘দ্য সাউন্ড অব ওয়ান হ্যান্ড ক্ল্যাপিং’ ১৯৯৭ সালে প্রকাশিত হয়। এ গ্রন্থে এক স্লোভেনীয় অভিবাসীর জীবন-চিত্র সম্পর্কে তুলে ধরা হয়েছে। এ বইটি ব্যাপকভাবে বিক্রিত বইয়ের মর্যাদা পায়। কেবলমাত্র অস্ট্রেলিয়াতেই ১৫০,০০০ কপির বেশি বিক্রি হয়। ফ্লানাগানের প্রথম দুইটি উপন্যাসই ‘কিরকাস রিভিউজ’ হিসেবে ঘোষিত হয় ও অস্ট্রেলিয়া বাইরে চমৎকার গল্প-কাহিনীর শীর্ষস্তরে পৌঁছায়।

তথ্যসূত্র

বহিঃসংযোগ 
ABC.net.au Transcript of interview with Ramona Koval on The Book Show, ABC Radio National from Byron Bay Writers Festival, July 2007

Interview with Phillip Adams, Late Night Live, ABC Radio National
Articles and videos at The Monthly

অস্ট্রেলীয় ঔপন্যাসিক
১৯৬১-এ জন্ম
জীবিত ব্যক্তি
বুকার পুরস্কার বিজয়ী লেখক
অস্ট্রেলীয় চলচ্চিত্র পরিচালক
বুকার পুরস্কার বিজয়ী
ওরচেস্টার কলেজ, অক্সফোর্ডের প্রাক্তন শিক্ষার্থী
তাসমানিয়া বিশ্ববিদ্যালয়ের প্রাক্তন শিক্ষার্থী
আইরিশ বংশোদ্ভূত অস্ট্রেলীয় ব্যক্তি
ব্রতচারী আন্দোলন

ব্রতচারী আন্দোলন হচ্ছে ১৯৩২ সালে গুরুসদয় দত্ত কর্তৃক প্রতিষ্ঠিত একটি আধ্যাত্মিক ও সামাজিক উন্নয়নের আন্দোলন। ১৯৩২ সালে এই আন্দোলনের সূচনা হয়। ব্রিটিশ ভারতের বাঙালি নাগরিকদের মধ্যে দেশপ্রেম, বাঙালি জাতীয় চেতনা ও নাগরিকত্ববোধ তৈরী করা ছিল এ আন্দোলনের মূল লক্ষ্য।

ব্রতচারী সংগঠন
গুরুসদয় দত্ত কর্তৃক প্রতিষ্ঠিত বাংলার ব্রতচারী সমিতির মাধ্যমে এই আন্দোলনের কার্যক্রম প্রচারিত হত। সমিতির কেন্দ্রীয় কার্যালয় ছিল কলকাতার ১২ নং লাউডন স্ট্রিটে। অবিভক্ত বাংলার অনেক এলাকায় এই সমিতি প্রতিষ্ঠিত হয়েছিল। ১৯৩৪ সালে ফরিদপুর ব্রতচারী সমিতির মূখপত্র হিসেবে ব্রতচারী বার্ত্তা নামে একটি পত্রিকা প্রকাশিত হয়। বাংলার ব্রতচারী সমিতির উদ্যোগে ১৯৩৬ সালে বাংলার শক্তি নামে একটি পত্রিকা প্রকাশিত হয়েছিল। ইউরোপে এ আন্দোলন জনপ্রিয়তা পায়। ইংরেজ সরকারেরও এ আন্দোলনের প্রতি সপ্রশংস সমর্থন ছিল।

ব্রতচারী ভুক্তির পদ্ধতি
ব্রতচারী আন্দোলনে ভুক্তির জন্য প্রথমে তিনটি উক্তি স্বীকার করে নিতে হত। উক্তিগুলো হলোঃ
 আমি বাংলাকে ভালোবাসি।
আমি বাংলার সেবা করব।
আমি বাংলার ব্রতচারী।
অতঃপর পঞ্চব্রত, ব্রতচারীর প্রতিজ্ঞা, ব্রতচারীর ষোলপণ, ষোল পণের অতিরিক্ত এক পণ, ব্রতচারীর সতের মানা (নিষেধাজ্ঞা), ব্রতচারী বৃত্ত ইত্যাদি আবৃত্তি করে এই আন্দোলনের অন্তর্ভুক্ত হতে হত।

ব্রতচারী আন্দোলনের বৈশিষ্ট্য
ব্রতচারী আন্দোলনের মূল লক্ষ্য ছিল বাঙ্গালী ব্রতচারীদেরকে জ্ঞান, শ্রম, সত্য, ঐক্য ও আনন্দের সাথে জীবনযাপনের পথপ্রদর্শন করা। ব্রতচারীদের সত্যনিষ্ঠা, সংযম, অধ্যবসায় ও আত্মনির্ভরতা ছিল এ আন্দোলনের অন্যতম বৈশিষ্ট। ঐক্যবদ্ধভাবে লোকনৃত্য ও লোকসঙ্গীত চর্চার মাধ্যমে মানসিক ও আত্মিক বিকাশ লাভ ও দেশপ্রেমে উদ্বুদ্ধ করা ছিল এ আন্দোলনের মূল উদ্দেশ্য। বিশ্ব মানব হওয়ার লক্ষ্যে শাশ্বত বাঙ্গালী হওয়ার উদাত্ত আহ্বান জানিয়ে এ আন্দোলনের প্রতিষ্ঠাতা গুরুসদয় দত্ত লেখেন-

তথ্যসূত্র 

ঐতিহ্য
সাংস্কৃতিক নৃবিজ্ঞান
পশ্চিমবঙ্গের সংস্কৃতি
প্রথা
শওকত আলি (রাজনীতিবিদ)

মাওলানা শওকত আলি (জন্ম-১০ মার্চ ১৮৭৩, মৃত্যু-২৬ নভেম্বর ১৯৩৮) ছিলেন একজন ভারতীয় মুসলিম জাতীয়তাবাদী ও খিলাফত আন্দোলনের নেতা। তিনি মাওলানা মুহাম্মদ আলির ভাই।

প্রথম জীবন
শওকত আলি ১৮৭৩ সালে রামপুরে (বর্তমান উত্তরপ্রদেশ) জন্মগ্রহণ করেন। তিনি আলিগড় মুসলিম বিশ্ববিদ্যালয়ে শিক্ষালাভ করেন। তিনি ক্রিকেটের ভক্ত ছিলেন ও বিশ্ববিদ্যালয় দলের অধিনায়ক হতেন। মহাত্মা গান্ধী তাকে রাজনীতিতে নিয়ে আসেন।

শওকত আলি ১৮৯৬ থেকে ১৯১৩ সাল পর্যন্ত যুক্ত প্রদেশে সরকারি চাকরিতে বহাল ছিলেন।

খিলাফত আন্দোলন
শওকত আলি তার ভাই মুহাম্মদ আলিকে উর্দু সাপ্তাহিক হামদর্দ ও ইংরেজি সাপ্তাহিক কমরেড প্রকাশ করতে সাহায্য করেন। ১৯১৯ সালে রাজদ্রোহ অভিযোগ ও প্রতিবাদ সংগঠনের কারণে কারাগারে থাকার সময় তিনি খিলাফত সম্মেলনের প্রথম প্রেসিডেন্ট নির্বাচিত হন। অসহযোগ আন্দোলনের সময় মহাত্মা গান্ধী ও কংগ্রেসকে সমর্থন করার কারণে ১৯২১ থেকে ১৯২৩ সাল পর্যন্ত তিনি কারাগারে ছিলেন। তার ভক্তরা তাকে ও তার ভাইকে মাওলানা উপাধি দেয়। ১৯২২ সালের মার্চে তিনি রাজকোট কারাগারে ছিলেন।

নেহরু রিপোর্ট
কংগ্রেস ও এর অহিংস নীতির সমর্থক হলে তিনি ও তার কিছু সহকর্মী স্বাধীনতার জন্য বিপ্লবী আন্দোলনকেও সমর্থন করেন। তিনি শচীন্দ্রনাথ সেনালকে অস্ত্র সরবরাহ করেছিলেন। তিনি ও তার ভাই শওকত আলি কংগ্রেস ও গান্ধীর নেতৃত্বের ব্যাপারে নেতিবাচক দিকে সরে আসেন। মাওলানা মুহাম্মদ আলি কারাগারে থাকায় শওকত আলি ও বেগম মুহাম্মদ আলি নেহরু রিপোর্টের উপর সর্বদলীয় সম্মেলনে কেন্দ্রীয় খিলাফত কমিটির ৩০ সদস্যসহ খিলাফত কমিটির নেতৃত্ব দেন। এদের মধ্যে ছিলেন মুহাম্মদ ইফরান, মহিউদ্দিন আজমেরি, ইয়াসিন নুরি, এস. কে. নবিবউল্লাহ, গুলশার খান, মুহাম্মদ ইবরাহিম, মনজুর আলি তাইব, মুসা খান, আজাদ সুবহানি, মুহাম্মদ জাফরি, লাল বাদশাহ, আবদুল মজিদ দারিয়াবাদি, রউফ পাশাম, মুহাম্মদ উসমান, আবদুল মজিদ, ড. মাগফুর আহমেদ আজাজি, হাশিম আবদুর রহমান, খাজা গিয়াসউদ্দিন, ইলাহি বখশ, আবদুল মহসিন মুহাম্মদ সাজ্জাদ, সুলাইমান কাসিন, আলি মুহাম্মদ জালালউদ্দিন, আবদুল রউফ, ফাতেহ মুহাম্মদ, মুহাম্মদ জান, আহমেদ ভামরিওয়ালা, আবদুল আহাদ খান, হেমায়েতউল্লাহ, মুহাম্মদ বখশ ও জাহিদ আলি। ১৯২৮ সালে তিনি নেহরু রিপোর্টের বিরোধিতা করেন এবং মুসলিমদের জন্য পৃথক নির্বাচনের দাবি জানান। খিলাফত কমিটি শেষ পর্যন্ত নেহরু রিপোর্ট প্রত্যাখ্যান করে। তিনি লন্ডনে প্রথম ও দ্বিতীয় গোল টেবিল সম্মেলনে অংশ নেন। তার ভাই ১৯৩১ আলে মৃত্যুবরণ করলে তিনি কাজ চালু রাখেন এবং জেরুজালেমে বিশ্ব মুসলিম সম্মেলন সংগঠিত করেন।

১৯৩৬ সালে মাওলানা শওকত আলি নিখিল ভারত মুসলিম লীগে যোগ দেন এবং মুহাম্মদ আলি জিন্নাহর একজন ঘনিষ্ঠ রাজনৈতিক মিত্রে পরিণত হন। ১৯৩৪ থেকে ১৯৩৮ সাল পর্যন্ত তিনি কেন্দ্রীয় আইনসভার সদস্য ছিলেন। তিনি মধ্যপ্রাচ্য ভ্রমণ করেন এবং ভারতীয় মুসলিমদের জন্য সমর্থন তৈরী করেন।

মৃত্যু
মাওলানা শওকত আলি ১৯৩৮ সালের ২৬ নভেম্বর মৃত্যুবরণ করেন।

আরও দেখুন
খিলাফত, ভারতীয় জাতীয়তাবাদ, ভারতীয় মুসলিম জাতীয়তাবাদ
ভারতীয় জাতীয় কংগ্রেস, নিখিল ভারত মুসলিম লীগ
খিলাফত আন্দোলন

তথ্যসূত্র

বহিঃসংযোগ
Video Clip of Maulana Shaukat Ali from University of South Carolina---In order to view this clip you must download QuickTime Player.
Maulana Shaukat Ali materials in the South Asian American Digital Archive (SAADA)

ভারতীয় স্বাধীনতা আন্দোলন কর্মী
পাকিস্তান আন্দোলনের নেতা
১৯৩৯-এ মৃত্যু
১৮৭৩-এ জন্ম
আলিগড় মুসলিম বিশ্ববিদ্যালয়ের প্রাক্তন শিক্ষার্থী
১৯৩৮-এ মৃত্যু
ভারতীয় মুসলিম
উত্তরপ্রদেশের ভারতীয় স্বাধীনতা কর্মী
মিক মার্টেল

মাইকেল মিক মার্টেল (; জন্ম: ২৮ সেপ্টেম্বর, ১৯৬৬) ওয়েস্টার্ন অস্ট্রেলিয়ার পার্থে জন্মগ্রহণকারী অস্ট্রেলীয় ক্রিকেট আম্পায়ার। ওয়ানেরু এন্ড বেজওয়াটার-মর্লে দলের পক্ষে ওয়েস্টার্ন অস্ট্রেলিয়ান গ্রেড ক্রিকেটে ৩৪টি প্রথম গ্রেডের খেলায় অংশগ্রহণ করেন মিক মার্টেল। পরবর্তীতে ডব্লিউএ সাবআরবান টার্ফ প্রতিযোগিতায় বালকাত্তা ক্রিকেট ক্লাবে খেলেন। ২০০০-২০০১ মৌসুমে সেখানে তিনি চ্যাম্পিয়ন ক্রিকেটার ছিলেন। হাতে আঘাতপ্রাপ্তির ফলে তার সংক্ষিপ্ত খেলোয়াড়ী জীবনের সমাপ্তি ঘটে। এরপর তিনি আম্পায়ারিংয়ে প্রবেশ করেন।

অক্টোবর, ২০০৭ সালে ঘরোয়া পর্যায়ের একদিনের খেলায় তার আম্পায়ার হিসেবে অভিষেক ঘটে। অক্টোবর, ২০০৮ সালে প্রথম-শ্রেণীর ক্রিকেটে আম্পায়ার হিসেবে অভিষিক্ত হন তিনি।

তথ্যসূত্র

আরও দেখুন 
 আম্পায়ার
 টেস্ট ক্রিকেট আম্পায়ারদের তালিকা
 আম্পায়ার ও রেফারিদের আন্তর্জাতিক তালিকা

অস্ট্রেলীয় ক্রিকেট আম্পায়ার
১৯৬৬-এ জন্ম
জীবিত ব্যক্তি
অস্ট্রেলিয়ার একদিনের আন্তর্জাতিক ক্রিকেট আম্পায়ার
অস্ট্রেলিয়ার টুয়েন্টি২০ আন্তর্জাতিক ক্রিকেট আম্পায়ার
পার্থ, পশ্চিম অস্ট্রেলিয়া থেকে আগত ক্রিকেটার
পার্থ, পশ্চিম অস্ট্রেলিয়ার ক্রীড়াবিদ
তুর্কি লিরা

তুর্কি লিরা (মুদ্রার প্রতীক: ₺; ব্যাংক কোড: TRY), () তুরস্ক ও তুর্কি উত্তর সাইপ্রাস প্রজাতন্ত্র-এর মুদ্রা।  তুর্কি লিরা ১০০ খুরুশ-এ উপবিভাজিত হয়।

ইতিহাস

অত্তোমান লিরা (১৮৪৪-১৯২৩) 
লিরা ও ইউরোপ এবং মধ্যপ্রাচ্যের কিছু মুদ্রাব্যবস্থাী মূল পাওয়া যায় প্রাচীন রোমের লিবরা নামক ওজনের এককে যেটি মূলত হলো এক ট্রয় পাউন্ড রুপা। রোমানদের লিবরা মুদ্রাব্যবস্থা ইউরোপ ও এর পূর্বের কাছে ছড়িয়ে যায়, যা মধ্যযুগ পর্যন্ত ব্যবহৃত হয়। তুর্কের লিরা, ফ্রান্সের লিবরে (১৭৯৪সাল পর্যন্ত), ইতালির লিরা (২০০২সাল পর্যন্ত) এবং ব্রিটিশ পাউন্ড হলো প্রাচীন মুদ্রাব্যবস্থার আধুনিক সংস্করণ।

মুদ্রাব্যবস্থায় পুরাতন একক কুরুসের পাশাপাশি প্রধান একক হিসেবে অত্তোমান লিরা প্রথম ব্যবহৃত হয় ১৮৪৪সাল থেকে, যা মূলত  অংশ ছিল। অত্তোমান লিরার প্রচলন ছিল ১৯২৭সালের শেষ পর্যন্ত।

প্রথম তুর্কি লিরা (১৯২৩-২০০৫)

দ্বিতীয় তুর্কি লিরা (২০০৫-বর্তমান)

মুদ্রা

আরোও দেখুন 
 তুরস্কের অর্থনীতি
 তুরস্কের কাগজের মুদ্রা
 তুর্কি লিরা প্রতীক
 উসমানীয় লিরা

নোট

তথ্যসূত্র

আরোও পড়ুন

বহিঃসংযোগ 

 Turkish Central Bank (Banknote Museum page)
 Turkish State Mint
 Turkish lira official changeover Campaign
 Detailed information on the Turkish lira banknotes and coins in circulation since 2009
 Turk Numismatics

তুরস্কের মুদ্রা
মুদ্রা চিহ্ন
ইউরোপের মুদ্রা
দিলীপ জোশী

দিলীপ জোশী (; ) ভারতের একজন চলচ্চিত্র এবং টেলিভিশন অভিনেতা। তিনি বেশিরভাগ সময়  কৌতুক অভিনয় করেন। তিনি মূলত তারক মেহতা কা উল্টা চশমা ধারাবাহিকে জেঠালাল গাড়া চরিত্রে অভিনয়ের জন্য সুপরিচিত।

ব্যক্তিগত জীবন 
দিলীপ জোশীর স্ত্রীর নাম জয়মালা জোশী। তাদের একটি ছেলে এবং একটি মেয়ে আছে। জোশী তার পরিবারের সাথে ভারতের মুম্বইয়ে বাস করেন।

কর্মজীবন

চলচ্চিত্রসমূহ

টেলিভিশন

পুরস্কার 
সব পুরস্কার তারক মেহতা কা উল্টা চশমা ধারাবাহিকের মাধ্যমে পেয়েছেন।

তথ্যসূত্র

বহিঃসংযোগ 
 

ভারতীয় অভিনেতা
জীবিত ব্যক্তি
১৯৬৮-এ জন্ম
হিন্দি চলচ্চিত্র অভিনেতা
ভারতীয় টেলিভিশন উপস্থাপক
২১শ শতাব্দীর ভারতীয় অভিনেতা
মুম্বইয়ের অভিনেতা
গুজরাতি ব্যক্তি
ক্র্যয়ন সিন-চ্যান: দ্য স্ট্রোম কেল্ড অপারেশন গোল্ডেন স্পাই

২০১১ সালের চলচ্চিত্র। যেটি জাপানের জনপ্রিয় কমেডি আনিমে সিরিজ ক্র্যয়ন শিনচ্যানের ১৯তম চলচ্চিত্র।

কাহিনীসংক্ষেপে

অভিনয়ে

তথ্যসূত্র 

অ্যানিমে চলচ্চিত্র
২০১১-এর অ্যানিমে চলচ্চিত্র
কিতাবুল আসারুল বাকিয়া আন আল কুরআন আল খালিয়া

কিতাবুল আসারুল বাকিয়া আন আল কুরআন আল খালিয়া বা গত শতাব্দীর অবশিষ্ট চিহ্ন ( ,  প্রাচীন জাতিগুলির ইতিহাস নামেও পরিচিত) আবু রায়হান আল বিরুনি কর্তৃক রচিত একটি বই। এতে বিভিন্ন সংস্কৃতি ও সভ্যতার ক্যালেন্ডার, গণিত, জ্যোতির্বিজ্ঞান, ঐতিহাসিক তথ্য, বিভিন্ন জাতিগোষ্ঠীর প্রথা ও ধর্ম নিয়ে তুলনামূলক আলোচনা রয়েছে।

এটি আল বিরুনির প্রথম গুরুত্বপূর্ণ কাজ। তিনি ১০০০ সালে (৩৯০/১ হিজরি) গোরগানে কাবুসের দরবারে এটি লেখা শেষ করেন। এসময় তার বয়স ৩০ এর কিছু কম ছিল।

তথ্যসূত্র

 Robert Hillenbrand. 'Images of Muhammad in al-Biruni's Chronology of Ancient Nations.' In Persian Painting from the Mongols to the Qajars: Studies in Honour of Basil W. Robinson, ed.  Hillenbrand, 129–46, Pembroke Persian Papers, 3. London and New York: I. B. Tauris in association with the Centre of Middle Eastern Studies, University of Cambridge, 2000.
 Priscilla P. Soucek. 'An Illustrated Manuscript of al-Brn's Chronology of Ancient Nations.' In The Scholar and the Saint: Studies in Commemoration of Abul-Rayhan al-Biruni and Jalal al-Din al-Rumi, ed. Peter J. Chelkowski, 103–168. New York: Hagop Kevorkian Center for Near Eastern Studies, New York University Press, 1975.
 Sheila S. Blair, The Development of the Illustrated Book in Iran,  Muqarnas (1993).
 G. Saliba, 'Al-Biruni and the sciences of his time', in Religion, Learning and Science in the 'Abbasid Period, Cambridge University Press (2006), , p. 316.
 J. F. P. Hopkins, 'Geographical and navigational literature', in Religion, Learning and Science in the 'Abbasid Period, Cambridge University Press (2006), ,  405-423.

বহিঃসংযোগ
 The Legacy of Genghis Khan: Courtly Arts and Culture in Western Asia, 1256–1353  (metmuseum.org)

১০০০-এর বই
ইসলামি বর্ষপঞ্জি
পারস্যের চিত্রকলা
চিত্রায়িত বৈজ্ঞানিক পান্ডুলিপি
চিত্রায়িত ইতিহাস
চিত্রায়িত ইসলামি পান্ডুলিপি
বর্ষপঞ্জি
পারস্য শিল্পকলা
১০ম শতাব্দীর আরবি বই
টোকিও স্টক এক্সচেঞ্জ

টোকিও স্টক এক্সচেঞ্জ (, তৌক্যৌ শৌকেন্ তরিহিকিজ বা  তৌশৌ) হল জাপানের একটি শেয়ার বাজার। এটি বিশ্বে তৃতীয় বৃহত্তম শেয়ার বাজার, আর এশিয়ার প্রথম।

তথ্যসূত্র

এশিয়ার স্টক এক্সচেঞ্জ
টোকিও স্টক এক্সচেঞ্জে তালিকাভুক্ত কোম্পানি
অসম্পূর্ণ
জাপানের অর্থনীতি
চেতন ভগত

চেতন ভগত (; ) (জন্ম: এপ্রিল ২২ , ১৯৭৪) একজন ভারতীয় ঔপন্যাসিক, নিবন্ধকার, বক্তা ও চিত্ৰনাট্যকার। তার লেখা বেস্টসেলার বইয়ের মধ্যে রয়েছে "ফাইভ পয়েন্ট সামওয়ান" (২০০৪), ""ওয়ান নাইট @ এ কল সেন্টার"" (২০০৫), ""দ্য থ্রি মিস্টেকস্ অব মাই লাইফ"" (২০০৮), ""টু স্টেটস্ঃদ্য স্টোরি অব মাই ম্যারেজ"" (২০০৯), ""রিভুল্যুশন ২০২০"" (২০১১), এবং ""হাফ গার্লফ্রেন্ড"" (২০১৪)। এ বইগুলোর কারণে সারাবিশ্বের পাঠকদের কাছে তুমুল জনপ্রিয়তা পান তিনি। এর মধ্যে চারটি উপন্যাস অবলম্বনে বলিউডে নির্মিত হয় সিনেমা (সিনেমাগুলো হচ্ছে "থ্রি ইডিয়টস, কাই পো চে এবং টু স্টেটস্)। ২০০৮ সালে দ্য নিউ ইয়র্ক টাইমসের তথ্য অনুযায়ী ভারতের ইতিহাসে চেতন ভগত ইংরেজি ভাষায় সবচেয়ে বেশি বিক্রিত বইয়ের লেখক। টাইম ম্যাগাজিনের'' বিশ্বের শ্রেষ্ঠ ১০০ ক্ষমতাধর লোকেদের তালিকায় যুক্ত হয়েছে চেতন ভগতের নাম।

জন্ম ও শিক্ষাজীবন
চেতন ভগত ভারতের রাজধানী দিল্লীতে জন্মগ্রহণ করেন। তার পরিবার ছিলো পাঞ্জাবি মধ্যবিত্ত পরিবার। তার বাবা একজন অবসরপ্রাপ্ত সেনাকর্মকর্তা (লেফট্যানেন্ট কর্নেল) এবং মা কৃষি বিভাগের একজন সরকারি কর্মকর্তা। তিনি নিউ দিল্লির আর্মি পাবলিক স্কুলে ভর্তি হন। পরবর্তীতে ইন্ডিয়ান ইন্সটিটিউট অব টেকনোলাজি দিল্লী (আইআইটি দিল্লী) থেকে স্নাতক এবং ইন্ডিয়ান ইন্সটিটিউট অব ম্যানেজমেন্ট আহমেদাবাদ (আইআইএম আহমেদাবাদ) থেকে এমবিএ ডিগ্রি নেন। পড়াশোনা শেষ করে তিনি ১১ বছর ব্যাংকে চাকুরি করেন এবং পরবর্তীতে লেখালেখির সঙ্গে যুক্ত হয়ে মুম্বাই চলে আসেন।  ইতোমধ্যে তিনি ৭টি বই লিখেছেন আর এর সবগুলোই সর্বোচ্চ বিক্রিত বই। প্রথম দুটি বই তিনি চাকুরীরত অবস্থায় লিখেছিলেন।

কর্মজীবন

প্রকাশিত বই ও সিনেমা

পুরস্কার ও সম্মাননা

তথ্যসূত্র

বহিঃসংযোগ

১৯৭৪-এ জন্ম
জীবিত ব্যক্তি
২১শ শতাব্দীর ভারতীয় ঔপন্যাসিক
২১শ শতাব্দীর ভারতীয় প্রাবন্ধিক
২১শ শতাব্দীর ভারতীয় লেখক
ভারতীয় পুরুষ ঔপন্যাসিক
ভারতীয় পুরুষ প্রাবন্ধিক
ভারতীয় পুরুষ সাংবাদিক
ভারতীয় লেখক
তামিল ভাষার লেখক
দিল্লির চিত্রনাট্যকার
দিল্লির লেখক
শ্রেষ্ঠ চিত্রনাট্য বিভাগে ফিল্মফেয়ার পুরস্কার বিজয়ী
২০শ শতাব্দীর মার্কিন প্রাবন্ধিক
পাঞ্জাবি ব্যক্তি
২০শ শতাব্দীর ভারতীয় সাংবাদিক
ভারতের ইংরেজি ভাষার লেখক
আইআইটি দিল্লির প্রাক্তন শিক্ষার্থী
ভারতীয় পুরুষ চিত্রনাট্যকার